
74                                                                  DR 30.7.2018                                                       

 
Kerajaan Barisan Nasional sebelum ini telah mengumumkan akan menaik taraf dan 

membesarkan Hospital Pontian. Saya dengan ini memohon bagi pihak rakyat agar ia 
diteruskan oleh Kerajaan Pakatan Harapan. Keperluan untuk membesarkan hospital ini 
adalah berdasarkan kepentingan awam dan tidaklah wajar dilihat dari sudut kepentingan 
politik namun ia perlu dilihat dari sudut kesejahteraan hidup rakyat. 

Tuan Yang di-Pertua, saya ingin bertanya persoalan pada kementerian-kementerian 
yang berkaitan. Pertama, saya mohon kepada Yang Amat Berhormat Perdana Menteri 
menyatakan senarai projek pembangunan Kerajaan Persekutuan yang telah diumumkan 
tetapi dibatalkan atau ditangguhkan. Apakah kebaikan dan keburukan perkara ini? Berapa 
kehilangan peluang pekerjaan akibat tindakan ini?  

Kedua, saya mohon Kementerian Kewangan nyatakan dengan terperinci kerugian 
yang ditanggung oleh semua syarikat GLC, KWSP, PNB, Syarikat Milik Menteri Kewangan 
(Diperbadankan) akibat daripada kejatuhan indeks Bursa Malaysia sejak 9 Mei 2018? Apakah 
kaedah kerajaan untuk memastikan kerugian itu dapat diatasi? 

Ketiga, saya mohon Yang Amat Berhormat Perdana Menteri menyatakan berapa 
kos ECRL yang telah diumumkan oleh Kerajaan Barisan Nasional? Berapa kos yang 
diumumkan oleh Kerajaan Pakatan Harapan? Mengapa ada perbezaan? Adakah berlaku 
urus niaga dalaman insider trading yang menyalahi undang-undang dalam pembelian saham 
syarikat T7 Global?  

Keempat, saya mohon Yang Berhormat Menteri Perdagangan Antarabangsa dan 
Industri menyatakan berapakah jumlah FDI yang keluar dari Malaysia sejak 9 Mei 2018? 
Mengapa ia berlaku? Apakah langkah-langkah untuk menarik semula pelaburan asing yang 
keluar itu? Berapakah FDI untuk tahun-tahun 2010 hingga 2017?  

Kelima, saya mohon Yang Berhormat Menteri Pembangunan Usahawan 
menyatakan berapakah jumlah usahawan bumiputera yang telah dilahirkan mengikut 
pecahan setiap kementerian sejak penubuhan bahagian Pembangunan Usahawan 
Bumiputera di setiap kementerian? Adakah bahagian itu akan dibubarkan dengan penubuhan 
Kementerian Pembangunan Usahawan? Jika ya, mengapa?  

Keenam, pembangunan luar bandar adalah suatu yang perlu sentiasa diberi 
perhatian utama. Berapakah peruntukan pada Sabah dan Sarawak untuk KKLW dalam Bajet 
2018 dan adakah ia akan dipotong atau diteruskan? Berapakah untuk Parlimen Pontian bagi 
KKLW dan sebutkan senarai projek-projek yang berkaitan dalam Bajet 2018 dan kedudukan 
projek-projek luar bandar di Pontian itu pada ketika ini. 

Tuan Yang di-Pertua, sekitar 600,000 ke 800,000 pekebun kecil sawit dan getah 
serta peneroka FELDA bergantung pada harga sawit dan getah yang baik untuk menyara 
kehidupan. Saya ingin bertanya, apakah usaha-usaha untuk mencari pasaran sawit dan 
getah ke lain-lain negara dapat dilakukan dalam masa sebulan dua ini untuk memastikan 
harganya stabil? 

Tuan Yang di-Pertua, saya kira kekurangan hasil pendapatan kerajaan sekarang 
tiada kena-mengena dengan rakyat yang tiada kena-mengena dengan kerajaan terdahulu. 
Namun, ia adalah keputusan yang silap yang dilakukan oleh kerajaan sekarang. Contohnya 
apabila tiada kutipan GST dan tiada kutipan SST selama tiga bulan bermula 1 Jun hingga 1 
September 2018.  

■1720 

 Kerajaan Pakatan Harapan kehilangan hasil sebanyak RM11 bilion. Ini kerana 
kutipan GST setahun berjumlah RM44 bilion dibahagi 12 bulan. Bermakna RM3.666 bilion 
dan didarab tiga bulan semasa tax holiday atau tiada kutipan cukai, maka kehilangan hasil 
berjumlah RM11 bilion.  

Kerajaan Pakatan Harapan boleh sifarkan GST pada 1 Ogos atau 1 September dan 
terus berubah kepada SST pada tarikh yang sama pada 1 Ogos atau 1 September agar tiada 
sebarang kehilangan hasil. Apa yang menjadi masalahnya ialah akibat kehilangan hasil itu, 
mereka menyalahkan Kerajaan Barisan Nasional pula. Ini yang tidak adil, tidak baik dan tidak 
profesional. 

  



Kerajaan Barisan Nasional sebelum ini telah mengumumkan akan menaik taraf dan. membesarkan Hospital Pontian. Saya dengan ini memohon bagi pihak rakyat agar ia diteruskan oleh Kerajaan Pakatan Harapan. Keperluan untuk membesarkan hospital ini adalah berdasarkan kepentingan awam dan tidaklah wajar dilihat dari sudut kepentingan politik namun ia perlu dilihat dari sudut kesejahteraan hidup rakyat. Tuan Yang di-Pertua, saya ingin bertanya persoalan pada kementerian-kementerian yang berkaitan. Pertama, saya mohon kepada Yang Amat Berhormat Perdana Menteri menyatakan senarai projek pembangunan Kerajaan Persekutuan yang telah diumumkan tetapi dibatalkan atau ditangguhkan. Apakah kebaikan dan keburukan perkara ini? Berapa kehilangan peluang pekerjaan akibat tindakan ini?. Kedua, saya mohon Kementerian Kewangan nyatakan dengan terperinci kerugian yang ditanggung oleh semua syarikat GLC, KWSP, PNB, Syarikat Milik Menteri Kewangan (Diperbadankan) akibat daripada kejatuhan indeks Bursa Malaysia sejak 9 Mei 2018? Apakah kaedah kerajaan untuk memastikan kerugian itu dapat diatasi?. Ketiga, saya mohon Yang Amat Berhormat Perdana Menteri menyatakan berapa kos ECRL yang telah diumumkan oleh Kerajaan Barisan Nasional? Berapa kos yang diumumkan oleh Kerajaan Pakatan Harapan? Mengapa ada perbezaan? Adakah berlaku urus niaga dalaman insider trading yang menyalahi undang-undang dalam pembelian saham syarikat T7 Global?. Keempat, saya mohon Yang Berhormat Menteri Perdagangan Antarabangsa dan Industri menyatakan berapakah jumlah FDI yang keluar dari Malaysia sejak 9 Mei 2018? Mengapa ia berlaku? Apakah langkah-langkah untuk menarik semula pelaburan asing yang keluar itu? Berapakah FDI untuk tahun-tahun 2010 hingga 2017?. Kelima, saya mohon Yang Berhormat Menteri Pembangunan Usahawan menyatakan berapakah jumlah usahawan bumiputera yang telah dilahirkan mengikut pecahan setiap kementerian sejak penubuhan bahagian Pembangunan Usahawan Bumiputera di setiap kementerian? Adakah bahagian itu akan dibubarkan dengan penubuhan Kementerian Pembangunan Usahawan? Jika ya, mengapa?. Keenam, pembangunan luar bandar adalah suatu yang perlu sentiasa diberi perhatian utama. Berapakah peruntukan pada Sabah dan Sarawak untuk KKLW dalam Bajet 2018 dan adakah ia akan dipotong atau diteruskan? Berapakah untuk Parlimen Pontian bagi KKLW dan sebutkan senarai projek-projek yang berkaitan dalam Bajet 2018 dan kedudukan projek-projek luar bandar di Pontian itu pada ketika ini. Tuan Yang di-Pertua, sekitar 600,000 ke 800,000 pekebun kecil sawit dan getah serta peneroka FELDA bergantung pada harga sawit dan getah yang baik untuk menyara kehidupan. Saya ingin bertanya, apakah usaha-usaha untuk mencari pasaran sawit dan getah ke lain-lain negara dapat dilakukan dalam masa sebulan dua ini untuk memastikan harganya stabil?. Tuan Yang di-Pertua, saya kira kekurangan hasil pendapatan kerajaan sekarang tiada kena-mengena dengan rakyat yang tiada kena-mengena dengan kerajaan terdahulu. Namun, ia adalah keputusan yang silap yang dilakukan oleh kerajaan sekarang. Contohnya apabila tiada kutipan GST dan tiada kutipan SST selama tiga bulan bermula 1 Jun hingga 1 September 2018. #1720. Kerajaan Pakatan Harapan kehilangan hasil sebanyak RM11 bilion. Ini kerana kutipan GST setahun berjumlah RM44 bilion dibahagi 12 bulan. Bermakna RM3.666 bilion dan didarab tiga bulan semasa tax holiday atau tiada kutipan cukai, maka kehilangan hasil berjumlah RM11 bilion. Kerajaan Pakatan Harapan boleh sifarkan GST pada 1 Ogos atau 1 September dan terus berubah kepada SST pada tarikh yang sama pada 1 Ogos atau 1 September agar tiada sebarang kehilangan hasil. Apa yang menjadi masalahnya ialah akibat kehilangan hasil itu, mereka menyalahkan Kerajaan Barisan Nasional pula. Ini yang tidak adil, tidak baik dan tidak profesional.